Nordkapp

Nordkapp es un municipie in li nord de Norvegia. Sur li territoria del municipie es situat li Cap de Nord. It apartene al provincia Finnmark. Li max grand parte del Nordkapp es situat sur li insul Magerøya.

Li sede administrativ del municipie es Honningsvåg. Li municipie Nordkapp have 3279 (2016) habitantes e un area de 925 quadrat-kilometres.

Desde li annu 1999 Magerøya es ligat per li Tunnel de Cap de Nord con land. 

Partes e villages
Li municipie consiste ex li cité Honningsvåg e li villages Nordvågen, Kamøyvær, Skarsvåg e Gjesvær sur li insul Magerøya e sur li land Kåfjord.

Economie
Li pisc-captation e li turisme es max important por li economie del municipie.

Categorie: Norvegia